หนูนา เปิดตัว ว่าที่หัวหน้าพรรคชาติไทยพัฒนา กลางงานวันเกิด จองชัย
หนูนา น.ส.กัญจนา ศิลปอาชา เปิดตัว เป็นว่าที่หน.ชาติไทยพัฒนา กลางงานวันเกิด จองชัย เที่ยงธรรม หยอดคำหวาน จิตวิญญาณของตระกูลเที่ยงธรรม จะอยู่กับพรรคชาติไทยพัฒนาตลอด แม้วันนี้ นายบรรหารจะไม่อยู่แล้ว ,เมื่อเวลา 10.00 น. วันที่ 23 พ.ย.ที่ สนง.นายจองชัย เที่ยงธรรม ต.บ้านกล้วย อ.ศรีประจันต์ จ.สุพรรณบุรี บ้านพักของนายจองชัย เที่ยงธรรม อดีตรมช.กระทรวงแรงงานและสวัสดิการสังคม และอดีต รมช.กระทรวงคมนาคม ซึ่งได้จัดงานวันคล้ายวันเกิด อายุครบ 75 ปี โดยมี อดีต ส.ส.พรรคชาติไทยพัฒนา อาทิ นายธีระ วงศ์สมุทร นายสมศักดิ์ ปริศนานันทกุล นายนิกร จำนง น ส.กัญจนา ศิลปอาชา และนายวราวุธ ศิลปอาชา รวมถึงกลุ่มผู้นำท้องถิ่น พ่อค้า ประชาชนชาวสุพรรณบุรี เข้าร่วมอวยพรจำนวนมาก โดยมี น.ส.กัญจนา เป็นตัวแทนกลุ่มอดีต ส.ส.มอบช่อดอกไม้อวยพรวันเกิดบนเวที โดยมีการนำร้านอาหารอร่อยเกือบ 100 ร้านมาออกบูธเลี้ยงผู้มาร่วมงานด้วย,นายจองชัย ได้ขึ้นเวทีกล่าวขอบคุณแขกที่มาร่วมงานวันเกิด พร้อมกล่าวในเรื่องความชัดเจนของการทำงานการเมืองของพรรคชาติไทยพัฒนา ว่า พรรคชาติไทยพัฒนายังมีตนเป็นเสาหลักอยู่คู่กับทายาทของ นายบรรหาร ศิลปอาชา และยังมีจังหวัดพี่จังหวัดน้องที่เป็นหัวใจของพรรค คือ จ.อ่างทอง โดยนายสมศักดิ์ ปริศนานันทกุล และบุตรชาย รวมทั้งนายสมศักย์ ภูรีศรีศักดิ์ อดีต รมว.ท่องเที่ยวและกีฬา นายธีระ วงศ์สมุทร นายวราวุธ ศิลปอาชา และ น.ส.กัญจนา ศิลปอาชา ว่าที่หัวหน้าพรรคชาติไทยพัฒนา นี่คือโครงสร้างของพรรคชาติไทยพัฒนา สำหรับการเมืองต้องมีไปมีมา พวกที่ไปเดี๋ยวก็กลับมา เพราะพรรคชาติไทยพัฒนาเป็นพรรคที่อยู่แล้วมีความอบอุ่น ซึ่งก่อนที่นายจองชัยจะจบการกล่าวขอบคุณ ได้พูดออกไมค์กล่าวเชิญ น.ส.กัญจนา ว่าที่ หน.พรรคชาติไทยพัฒนา มาพูดกล่าวทักทายปราศรัยกับผู้มาร่วมงานวันเกิดด้วย สร้างเสียงปรบมือกับผู้มาร่วมงานอย่างกึกก้อง,โดย น.ส.กัญจนา ศิลปอาชา ว่าที่หัวหน้าพรรคชาติไทยพัฒนา กล่าวว่า นายจองชัย อยู่กับนายบรรหารมาโดยตลอด แม้วันนี้นายบรรหาร จะไม่อยู่แล้ว แต่เชื่อว่า จิตวิญญาณของตระกูลเที่ยงธรรม จะอยู่กับพรรคชาติไทยพัฒนาตลอด ไม่เคยได้ยินกระแสใดๆ ว่า นายจองชัยจะไปจากพรรคชาติไทยพัฒนา ตนขอให้อยู่เป็นเสาหลักของพรรคชาติไทยพัฒนาไปตราบนานเท่านาน,ด้าน นายวราวุธ ศิลปอาชา กล่าวว่า ตามที่เคยชูคนรุ่นใหม่ไฟแรง แต่มีการเปลี่ยนแปลงนั้น ถือว่าไม่ใช่เรื่องใหญ่หรือมีปัญหาอะไร เพราะทุกคนยังทำงานในพรรคเหมือนเดิม ทุกคนต้องทำงานร่วมกัน สิ่งสำคัญที่สุดขององค์กรก็คือ พรรค ชทพ. อย่างไรก็ตาม ต้องดูวันที่ 26 ต.ค. ว่าคณะกรรมการบริหารพรรคที่จะออกมาอย่างเป็นทางการนั้นจะมีรูปร่างหน้าตาเป็นอย่างไร
หนูนา น.ส.กัญจนา ศิลปอาชา เปิดตัว เป็นว่าที่หน.ชาติไทยพัฒนา กลางงานวันเกิดจองชัย เที่ยงธรรม หยอดคำหวานจิตวิญญาณของตระกูลเที่ยงธรรม จะอยู่กับพรรคชาติไทยพัฒนาตลอดแม้วันนี้ นายบรรหารจะไม่
กัญจนา ศิลปอาชา,ชาติไทยพัฒนา,ว่าที่หัวหน้าพรรคชาติไทยพัฒนา,กลางงานวันเกิด,จองชัย เที่ยงธรรม,ข่าวทั่วไป